recursal/SuperWikiNEXT-32B huggingface dataset:
**Bedriftshelsetjeneste** (BHT), avtalefestet i 1946, skal bistå bedrifter med å forebygge helseplager, forebygge yrkesskader og -sykdommer, andre uheldige fysiske og psykiske påkjenninger, samt medvirke til å fremme helse og trivsel blant de ansatte i bedriften. 

Alle arbeidsgivere plikter å knytte virksomheten sin til en godkjent bedriftshelsetjeneste dersom risikoforholdene tilsier det. Arbeidstilsynet kan derfor pålegge enhver virksomhet å knytte seg til en godkjent BHT dersom de ser et særlig behov for overvåking av arbeidsmiljøet eller kontroll av helsen til de ansatte i virksomheten. Noen bransjer har et mer risikofylt arbeidsmiljø enn andre, med større risiko for sykdommer, skader og psykiske belastninger. Alle virksomheter innenfor disse bransjene er i en egen forskrift (se eksterne lenker) pålagt å knytte til seg en godkjent bedriftshelsetjeneste. Lovgrunnlaget for bedriftshelsetjenesten er arbeidsmiljøloven. Utgifter til bedriftshelsetjeneste dekkes av bedriften, men personalet i bedriftshelsetjenesten skal ha en fri og uavhengig stilling i arbeidsmiljøspørsmål og har taushetsplikt i forhold til individuelle helseopplysninger. Ved siden av det forebyggende arbeidet skal bedriftshelsetjenesten ved helseovervåking avdekke mulige helseskader på et så tidlig stadium som mulig.

Bedriftshelsetjenesten skiller seg fra «Personallegeordninger». En personallege/fastlege behandler «egen» sykdom. 

Bedriftshelsetjenesten kartlegger derimot arbeidsrelaterte problemer hos de ansatte, samt er aktiv i bedriftenes arbeidsmiljø. En personallegeordning er m.a.o. ikke tilstrekkelig dersom bedriften er bransjepålagt å ha bedriftshelsetjeneste.

En bedriftshelsetjeneste er en faglig sammensatt gruppe, ofte bestående av verne- og helsepersonale. Vernepersonalet er eksempelvis ergonom, verneingeniør og yrkeshygieniker. Helsepersonalet er eksempelvis bedriftslege, bedriftssykepleier og bedriftsfysioterapeut. En bedriftslege har gjerne spesialisering i arbeidsmedisin. Hva verne- og helsepersonalet skal bidra med er regulert i en egen forskrift (se eksterne lenker).

Det ble fra 2010 innført en sertifiseringsordning i Norge slik at seriøse aktører kan skilles fra useriøse. Virksomheter med plikt til å ha BHT må benytte seg av en godkjent ordning.

Referanser
----------

1. ↑  «Bedriftshelsetjeneste (BHT)». *www.arbeidstilsynet.no* **(norsk)**. Besøkt 14. desember 2017.

Eksterne lenker
---------------

* Forskrift om organisering, ledelse og medvirkning
* Ny ordning for bedriftshelsetjeneste fra 2010
* Arbeidstilsynet
* Statens arbeidsmiljøinstitutt (STAMI)

|  |  |
| --- | --- |
| Oppslagsverk/autoritetsdata | Store medisinske leksikon
 |
Den tyske kommandant major Josef Nichterlein og hans assistent hauptmann Hamel, som representerte Wehrmacht, den tyske okkupasjonsmaktens militærvesen under andre verdenskrig i Norge, overgir Akershus festning til den norske hjemmefrontens representant, fenrik Terje Rollem 11. mai 1945. Selve frigjøringsdagen da de tyske styrkene kapitulerte, var imidlertid 8. mai. Foto: Pressefotograf Johannes Stage 
**Kapitulasjon** (fra latin  «avtaleinngåelse») er en avtale i krigstid for overgivelse av en troppestyrke, en by, deler av et land eller et helt land til fienden.

Kapitulasjon er en ikke uvanlig hendelse i krig. Vanlige vilkår fra den som kapitulerer er ofte sikkerhet for felles eiendom og garanti for religionsfrihet, mens den som kapitulerer vanligvis blir avkrevet et løfte om å ikke benytte våpen etter kapitulasjon.

Artikkel 35 i Haag-konvensjonen av 1899 om lov og skikker knyttet til krig bestemmer at en kapitulasjon avtalt mellom to parter må skje i henhold til reglene om militær ære. Når avtalen er undertegnet må den respekteres av begge parter.

Eksempler
---------

Kapitulasjonen ved Perevolotsjna 1. juli 1709 var den svenske hærens kapitulasjon til Russland umiddelbart etter slaget ved Poltava under den store nordiske krig.

Kapitulasjonsavtalen 1940 mellom de tyske og norske overkommandoene under andre verdenskrig ble undertegnet 10. juni 1940 i Trondheim.

Referanser
----------

1. ↑  Oppslagsordet «kapitulasjon» i *Det Norske Akademis ordbok*
2. ↑  Oppslagsordet «kapitulere» i *Store norske leksikon*
3. ↑  Oppslagsordet «kapitulasjon» i *Store norske leksikon*
4. ↑  «The Avalon Project - Laws of War : Pacific Settlement of International Disputes (Hague I); 29 July 1899». *avalon.law.yale.edu*. Besøkt 2. desember 2020.

Eksterne lenker
---------------

* (en) Capitulations – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** NKC
 |
***Almost a Rescue*** er en amerikansk stumfilm fra 1913, regissert av Al Christie.

Handling
--------

May og Maud Smith er to søstre som bor hos Mrs. Prune. De står uten jobb, og veldig fortvilet. Det samme er Jimmie, som bor i rommet ved siden av de unge kvinnene. Fru Prune kommer for å kreve husleien hennes, og Jimmie viser henne et brev om at han har utsikter til å endelig skaffe seg en jobb. Men hun er bare interessert i å få pengene sine, og nekter ham tilgang til spisestuen før han har betalt pengene han skylder. May og Maud forsøker å smugle Jimmie inn i spisestuen, men fru Prunes ødelegger snart planene deres. Jimmie sitter på rommet sitt, trøstesløs og sulten, når han hører stemmer fra det tilstøtende rommet. Han lytter utenfor døren, og hører May og Maud diskutere høylydt.

Jimmie klarer ikke å finne en politimann for å fortelle om det han har overhørt, så han skynder seg til et detektivbyrå og informerer Hawkeye - en detektiv - om at han tror to kvinner er i ferd med å begå selvmord. Jimmie og Hawkeye følger deretter etter en av kvinnene som kommer ut, og følger etter henne til et apotek. De er overbevist om at hun har gått for å kjøpe gift. Hawkeye sender Jimmie etter en doktor, mens han og mennene hans følger etter kvinnen tilbake til eiendommen. Men situasjonen med de to kvinnene var ikke som de først hadde trodd.

Skuespillere
------------

* Donald MacDonald som Hawkeye
* Roscoe 'Fatty' Arbuckle som Jimmie
* Irene Hunt som May Smith
* Billie Bennett som Maud Smith
* Eddie Lyons

Referanser
----------

1. ↑  Almost a Rescue

Eksterne lenker
---------------

* (en) *Almost a Rescue* på Internet Movie Database Rediger på Wikidata
**Herceg Novi** (serbisk: Херцег Нови; italiensk: Castelnuovo) er en by og kommune i det sørvestligste Montenegro, ytterst i Kotorbukta under fjellet Orjen, like ved grensen til Kroatia. Herceg Novi ligger langs lange strandområder ved Adriaterhavet.

Mamula-øya utenfor Herceg Novi.
Kart over Castelnuovo, ca. 1700.
Utsikt over byen fra havnen.
Herceg Novi har om lag 13 000 innbyggere, mens folketallet i hele kommunen i 2003 var i alt 33 034. Befolkningen er økende. Flertallet på 52% er serbere, og Herceg Novi er den største serbisk-dominerte byen ved Adriaterhavet. Kun 28% er montenegrinere, 2% kroater og 1% sigøynere (Roma).

Nabobyen Igalo ligger i samme kommune og de to tettstedene er i praksis ett, sammenhengende byområde med 16 500 innbyggere og stor turisme. I Norge er Levanger vennskapskommune.

Historie
--------

Herceg Novi ble grunnlagt 1382 av Tvrtko Kotromanić, kongen av Bosnia. Bygrunnlaget var blant annet fiske og salthandel.

Selv om dette er en ung by, har den en relativt dramatisk bakgrunn med variert statlig tilhørighet. I den venetianske perioden 1420 – 1797 gikk byen under navnet *Castelnuovo* ("Nyborg"), men ble først styrt av Venezia sent i perioden. Tyrkerne tok byen i 1482 og holdt den helt til 1687, i mellomtiden var den en kort periode okkupert av Spania.

I 1687 tok Venezia kontroll med denne tyrkiske enklaven inen i den venetianske kolonien Albania Veneta. Etter 110 år ble derimot Østerrike-Ungarn tilkjent Herceg Novi, men falt så til Russland ved Bratislava-traktaten av 26. desember 1805 – som del av seiersoppgjøret etter Napoleonskrigene. Men i juli-august 1807 tok nettopp Frankrike byen og fikk den tilkjent ved Tilsit-traktaten.

I 1813 inntok så den nye staten Montenegro Herceg Novi, men østerrikerne tok den tilbake med makt i 1816. Etter to år, i november 1818, red derimot serbiske styrker inn i byen og tok kontroll med Herceg-Novi og kystområdet – etter hvert organisert i Jugoslavia. Fra 1941 til 1943 var byen okkupert av Italia.

Ved lokalvalget 6. april 2008 fikk regjeringspartiene DPS os SDP bare 33% av stemmene, og opposisjonspartiet SNP fikk sammen med serbiske lister rent flertall.

Transport og økonomi
--------------------

Hovedveiene E-65 og E-80 går langs kysten gjennom Herceg Novi, østover til Podgorica og videre til Beograd i nord. Det er flyplass i Tivat (23 km øst) og i Dubrovnik i Kroatia (35 km vest). 

Det meget behagelige klimaet med varme somre og milde vintre, gjør Herceg Novi til et senter for turisme og etableringer av leiligheter og hoteller. Byen har vært kjent for sine spa og kilder i århundrer, og er sammen med Budva, Kotor og Bar de viktigste turiststedene i landet. En stor utfordring er byens akutte mangel på drikkevannskilder, som medfører behov for å importere vann fra Kroatia.

Eksterne lenker
---------------

* Official Herceg Novi kommune
* Herceg Novi online

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC **·** GeoNames
 |
Laurahuset  Foto: Svein Harkestad 
Kallehuset  Foto: Svein Harkestad 
Kallehuset inngangsside  Foto: Svein Harkestad 
Tinahuset  Foto: Svein Harkestad 
Bygg ikke rehabilitert  Foto: Svein Harkestad 
Lauras løe  Foto: Svein Harkestad 
**Almåsgårdene** er et gårdstun av kulturell og historisk verdi på Almås i Åsane i Bergen.

Historie
--------

I bildeserien til høyre mangler bilde av *Kalles løe*, som er det eldste bygget på Almås. *Lauras løe* på bildet er fra slutten av 1800-tallet.
Almåsgårdene er et kulturminne bestående av flere våningshus, eldste fra 1867, to låver/stall og brønnhus. Den eldste bygnignen er en løe i utkanten av tunet fra 1600-tallet. Gårdstunet har vært bebodd siden ca 1520, men har stått til forfall siden ca. år 2000 inntil foreningen *Almåsgårdenes venner* på dugnad satte i gang med rehabiliteringsarbeidet 2014 i samarbeid med Bergen kommune.

Låven som er fra 1600-tallet er ved boreprøver påvist å være bygget av tømmer hugget i 1604 som på det tidspunktet var 500 år gamle trær, altså vokst fra 1100-tallet. Sitat fra Kulturminnesøk - Riksantikvaren:

* *«Løebygningen på Almås som er bygd i grindverk har eit stavpar og bete som tyder på høg alder. Dendro.prøve er tatt (like etter 1604), og er lagt under dokumentasjon. Løa står på ein steinmurt flor og har intakt treskjegolv. det er ein vernemur på eine langsida.»*

Begge løene er brakekledde med vernemur i stein i gavl som på våningshusene, men helt opp i gavlen.

Arkeologisk minne
-----------------

Det finnes et fredet arkeologisk minne ved Kallehuset, en skålgropstein datert til jernalderen. Sitat fra Kulturminnesøk - Riksantikvaren:

* *«Beskrivelse fra lokalitet: Skålgropstein, ca 10 cm tjukk steinhella, 1,2 x 0,8 meter stor. 4 skålgroper, 3 store og ei lita.»*
* *«Eksakt datering Kort etter 1604 - ref.rapport»* og *«Beskrivelse fra Enkeltminne: Til saman 4 skålgroper. Tre store skålgroper på rekkje langsmed aust-kanten av steinhella, desse er 11, 12 og 13 cm diam og 1,5-2,5 cm djupe. Dei to sørlegaste av desse gropene har renner frå gropa og ut til kanten på hella. Mellom desse to sørlegaste gropene er det også ei renne. Noko ovanfor dei tre store gropene ligg ei mindre grop, ca 2,5 cm diameter og omlag 1,3 cm djup.»*

Se også
-------

* Hylkje

Referanser
----------

1. ↑  *«Almåsvegen»* Bergen byleksikon
2. ↑  *«Bygget med tømmer fra vikingtiden»* Bergens Tidende
3. ↑  Berge, Bjørn (1992). *Bygningsmaterialenes økologi*. [Oslo]: Universitetsforlaget. s. 223,224. ISBN 8200406091.

Eksterne lenker
---------------

* *«Almåsgårdenes venner»*
* *«Kulturminnedag på Almåsgårdene»*

* «Almåsgårdene». *Kulturminnesøk*. Riksantikvaren – Direktoratet for kulturminneforvaltning.
* «Almåsgårdene». *Kulturminnesøk*. Riksantikvaren – Direktoratet for kulturminneforvaltning.
**Katrina Kaif** (født 16. juli 1984 i Hongkong) er en indisk/britisk filmskuespillerinne, som hovedsakelig spiller i Bollywood-, telugu- og malayalamfilmer.

Hun ble født i Hongkong og har en indisksk far og britisk mor. Hun har syv søsken. Hun vokste opp på Hawaii, og innledet sin modellkarriere som fjortenåring i en reklamekampanje for smykker. Deretter fortsatte hun å jobbe som modell i London. Hun ble deretter oppdaget av regissøren Kaizad Gustad, som ga henne en rolle i filmen *Boom* (2003). Etter dette flyttet hun til Mumbai, der filmprodusentene først var nølte med å gi henne roller, fordi hun ikke snakket flytende hindi. Mange produsenter har derfor valgt å dubbe scenene hennes. I de fleste filmer hun medvirker i hører man derfor ikke stemmen hennes, men en stemmeskuespiller.

Referanser
----------

1. ↑   «Salman Khan wishes Katrina Kaif on birthday with adorable picture and heartfelt note», besøkt 10. juni 2023[Hentet fra Wikidata]

Eksterne lenker
---------------

* (en) Katrina Kaif på Internet Movie Database Rediger på Wikidata

* (da) Katrina Kaif på Filmdatabasen Rediger på Wikidata

* (fr) Katrina Kaif på Allociné Rediger på Wikidata

* (en) Katrina Kaif på AllMovie Rediger på Wikidata

* (en) Katrina Kaif hos Rotten Tomatoes Rediger på Wikidata

* (en) Katrina Kaif hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NLA **·** ICCU **·** BNE **·** BBC Things
 |
**Almondvale Stadium** (kjent under navnet **Braidwood Motor Company Stadium** fram til 2013) er hjemmebane for den skotske fotballklubben Livingston FC. Stadionet inneholder bare sitteplasser og har en kapasitet på 10 122.

Stadionet ble bygget i 1995 som en fellesarena for Meadowbank Thistle FC og Livingston Development Corporation (LDC). En del av avtalen var å flytte Meadowbank Thistle til byen og forandre navnet på klubben til Livingston FC. Da selskapet LDC ble oppløst, ble eierskapet til stadionet overført til fylket (West Lothian Council).

Almondvale Stadium ble tidligere offisielt kalt City Stadium, pga. av en sponsoravtale med City Group. Det har tidligere også blitt kalt for West Lothian Courier Stadium (etter lokalavisen). Etter at klubben ble tatt over av Lionheart Consortium, forandret det navn tilbake til sitt opprinnelige navn, Almondvale Stadium. Stadionet fikk navnet Braidwood Motor Company Stadium i en treårig navnerettighetsavtale som ble inngått i mai 2010. Supporterne i klubben vil likevel fortsette med å kalle det for Almondvale, eller rett og slett bare for Vale.

Stadionet blir lånt av Livingston FC fra West Lothian Council hvert år. Da Livingston beveget seg oppover i divisjonene til toppen av skotsk fotball, utvidet de stadionet for å imøtekomme standarden for Skotsk Premier League.

I 2008 spilte Gretna FC én hjemmekamp på Almondvale, et 3–0-tap for mesterne Celtic, da deres midlertidige hjemmearena (Fir Park i Motherwell) hadde problemer med gressmatten.

Braidwood Motor Company (Almondvale) Stadium befinner seg nær sentrum av byen Livingston, omtrent 16 kilometer vest for Edinburgh og 48 kilometer øst for Glasgow. Stadionet har fått sitt navn, sammen med Almondvale kjøpesenter rett over veien, etter det området av byen der stadionet er plassert.

Tilskuerrekorden for en Livingston-kamp på Almondvale er 10 112 (mot Rangers den 27. oktober 2001).

Gjennom årene har stadionet også blitt benyttet som arena for Skottland U-21, U-19, U-17 og Skottlands kvinnelandslag i fotball.

Den 7. april 2011 gikk det rykter om at stadionet kunne bli solgt til utviklingen av et supermarked, som i sin tur skulle finansiere et nytt og betydelig mindre stadion ca. to kilometer unna.

Referanser
----------

1. ↑  «Almondvale renamed: The Braidwood Motor Company Stadium». Livingston F.C. 25. mai 2010. Besøkt 26. mai 2010.
2. ↑  «Livi confirm stadium name change in three-year deal». BBC Sport. 25. mai 2010. Besøkt 26. mai 2010.
3. ↑  «Gretna 0-3 Celtic». BBC Sport. 23. mars 2008. Besøkt 26. mai 2010.
4. ↑  «Livingston poised for switch to a new stadium». BBC Sport. 7. april 2011. Besøkt 7. april 2011.

Eksterne lenker
---------------

* (en) Almondvale Stadium – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Inverkeithing** (skotsk-gælisk: *Inbhir Chèitinn*) er en havneby og prestegjeld i Fife, Skottland. Byen ble grunnlagt av kong David I på 1000-tallet, og gitt kongelig burgh av Malcolm IV på 1100-tallet. Slaget ved Inverkeithing ble utkjempet nær byen den 20. juli 1651, nær Pitreavie House mellom en engelsk hær under John Lambert og en skotsk hær ledet av James Holborne som del av en engelsk invasjon av Skottland.

Det var et viktig handelssenter under middelalderen, og dens industrielle arv bygget på steinbrudd og skipsopphugging som går tilbake til 1800-tallet. I 2016 hadde byen en estimert befolkning på 4890, noe som hadde økt litt i 2020 med 4820 innbyggere. Den sivile sognet ble rapportert å ha en befolkning på 8090 i 2011.

I dag er Inverkeithing et travelt pendlerknutepunkt: jernbanestasjonen er et hovedstopp for tog på Fife Circle Line som går nordover fra Edinburgh, og det er lokaliseringen til Ferrytoll Park & ​​Ride, som tilbyr bussforbindelser over Forth og til resten av Fife. Inverkeithing ligger på Fife Coastal Path, en av Skottlands Great Trails, det vil si store turstier.

Opprinnelsen til navnet
-----------------------

Stedsnavnet er av skotsk-gælisk opprinnelse, *Inbhir Céitein*. Inbhir er et vanlig element i stedsnavn med gæliske røtter og betyr «sammenløp, tilstrømning» (se Aber og Inver), dermed «munningen til Keithing/Céitein». Keithing er navnet på en liten elv som renner gjennom den sørlige delen av byen. Simon Taylor bemerker at navnet Keithing sannsynligvis inneholder den piktiske *\*coet*, «ved», så Keithing-elven ville ha betydd «bekk som renner gjennom eller forbi eller kommer fra skog». William Watson antok i 1910 en etymologisk kobling mellom hydronymet Keithing og den walisiske *cethinen*, «mørk, dunkel» (jfr. Bryncethin).

Referanser
----------

1. ↑  «Inverkeithing Conservation Area Appraisal» Arkivert 16. juli 2019 hos Wayback Machine. (PDF). *Fife Council*. 2011.
2. ↑  «1651 – Battle of Inverkeithing», *Scotclans*
3. ↑  «Battle of Inverkeithing II», *Historic Environment Scotland*
4. 1 2  «Mid-2020 Population Estimates for Settlements and Localities in Scotland». *National Records of Scotland*. 31. mars 2022
5. ↑  Census of Scotland 2011: Table KS101SC – Usually Resident Population, publ. by *National Records of Scotland*. mars 2016. Se «Standard Outputs», Table KS101SC, Area type: Civil Parish 1930
6. ↑  Taylor, Simon (2006): *The Place-Names of Fife*, Shaun Tyas, Donington
7. ↑   «Inverkeithing», *Fife Place-name Data*
8. ↑  Watson, William J. (1910): *The Celtic Review*.

Eksterne lenker
---------------

(en) Inverkeithing – kategori av bilder, video eller lyd på Commons Rediger på Wikidata

* Inverkeithing, *Gazetteer for Scotland*
* Inverkeithing, *FifeDirect*

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |
**Partnervalg** eller *makevalg* er et den atferden mange dyr viser før de parer seg (eller nettopp ikke parer seg).

Partnervalget er en viktig prosess som bidrar til seksuell seleksjon:
Individer som ikke blir valgt, får heller ikke avkom.
Derfor vil egenskaper som øker sjansen for å bli valgt (så sant de er arvelige), over tid spre seg i populasjonen.

Ofte er det hunner som velger og hanner som blir valgt, men det fins mange modifikasjoner og unntak fra dette.
Generelt kan man si at jo mer en paring «koster» i form av energi brukt på avkommet, desto mer kresen vil det kjønnet være som «betaler kostnaden».
I arter uten yngelpleie vil begge kjønn være forholdsvis ukritiske med tanke på partnerens kvaliteter.
I arter der ett kjønn står for mesteparten av yngelpleien, vil dette kjønnet være det meste kresne.
Eksempler er hjortedyr og hønsefugler der hunnen tar seg av avkommet og er mest kresen, eller kampfisker, sjøhester og svømmesniper der hannen tar seg avkommet og er mest kresen.
I arter der begge kjønn bidrar til yngelpleien (for eksempel mennesker eller sjøfugl) vil partnervalg tilsvarende finne sted i begge kjønn.
Det kan likevel være ulike egenskaper som foretrekkes av hvert kjønn selv i slike arter.

Partnervalg fører som sagt til seksuell seleksjon, men kan også selv være et *resultat* av seksuell seleksjon:
Individer som har valgt «attraktive» partnere (uansett hva «attraktivitet» innebærer i den respektive arten), viderefører ikke bare gener for attraktivitet, men også gener for å *velge attraktivitet*.
Begge deler vil dermed spres i populasjonen.
Når partnervalget på denne måten både påvirker og påvirkes av seksuell seleksjon, kan det oppstå selvforsterkende prosesser (*runaway*-seleksjon).
Disse kan føre til overdrevne sekundære kjønnskarakterer som reduserer sannsynligheten for å overleve.
Eksempler er påfuglhannens hale som gjør at den bare vanskelig kan flykte fra rovdyr.
Likevel vil ikke halen selekteres imot fordi den økte sannsynligheten for forplantning veier opp for den reduserte sannsynligheten for å overleve.

Se også
-------

* Seksuell seleksjon
* Sekundær kjønnskarakter
* Handikapprinsippet

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** GND **·** LCCN **·** BNF **·** BNF (data)
 |
**Investering** er en utgift som forventes å lede til framtidig avkastning. Det finnes fysiske investeringsobjekter som infrastruktur, bygg og maskiner. 
Bevilgninger til infrastruktur er offentlig engasjement som vanligvis har betydning for næringslivet og utvikling av et funksjonelt næringsmiljø. Investeringer i driftsanlegg er næringslivets måte å utvikle forretningsøkonomien på. Fokuset på investeringenes betydning er vanligvis knyttet til bedrifter i kapitalintensive næringssektorer.

Investeringsanalyse
-------------------

Når en investor skal vurdere om et investeringsalternativ er lønnsomt eller avgjøre hvilket investeringsalternativ som er best, foretas en investeringsanalyse. Dette kan gjøres på flere ulike måter, delvis avhengig av hvor grundig man ønsker å være og hva saken innebærer.

Avbetalingsmetoden
------------------

Avbetalingsmetoden eller betale i avdrag er den enkleste investeringsanalysen og den mest intuitive. Man regner ut hvor lang tid det kommer til å ta innen den økede inntekten/minskede kostnaden har kompensert for kostnaden av investeringen. For eksempel: Hvis investeringen koster 50 000 kr og kommer til å gi en økt gevinst på 10 000 kr per år er avbetalingtiden fem år. Ulempen med Avbetalingsmetoden er at den ikke tar hensyn til at penger er mer verdt idag enn om noen år. Fordelen med den er som sagt at den er enkel og kan fungere bra som en grovsortering eller for en privatøkonomi.

Nåverdi-metoden
---------------

I nåverdimetoden beregner man nåverdien av framtidige utgiftene og inntektenes verdi i dag ved hjelp av en diskonteringsrente. Diskonteringsrenten beregnes gjerne ut ifra en risikofri rente + risikopremien. Den risikofrie renten er den avkastning vi kan få på sikre verdipapirer, gjerne 10 års statsobligasjoner. Risikopremien er den ekstra avkastningen som investorene vil kreve for å gjøre investeringen.

Internrentemetoden
------------------

Ved internrentemetoden bruker man samme fremgangsmåte som ved nåverdi-metoden, men man prøver å finne den renta som gjør at investeringen blir 0. Denne renta kan finnes ved hjelp av finansiell kalkulator eller manuell testing av verdier inntil man treffer den rette. Internrenten brukes gjerne for å utelukke gjensidig utelukkende alternativer.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** HDS **·** NDL **·** NKC **·** NKC
 |
**Leotykides** (født ca. 545, død 469 f.Kr.) var konge i Sparta fra 491 til 476 f.Kr. Han ledet spartanske styrker under perserkrigene fra 490 til 478 f.Kr.

Han var født i Sparta rundt 545 f.Kr. og var etterkommer av Eurypontid. Han kom til makten med hjelp fra Kleomenes I ved å utfordre Demaratos og overtok tronen i 491 f.Kr. Senere samme år sluttet han seg til Kleomenes' andre ekspedisjon til Aigina. Våren 479 ledet Leotykides en gresk flåte som bestod av 110 skip ved Aigina og senere ved Delos hvor han støttet de greske opprørene ved Khíos og Samos mot Persia. Han beseiret persiske militærstyrker og marinestyrker i slaget ved Mykale på kysten av Lilleasia sommeren 479.

Han ledet en ekspedisjon til Thessalia i 476 mot aleudai–familien for å straffe dem for samarbeid med perserne, men han trakk seg tilbake etter å ha blitt bestukket av familien. Han ble stilt for retten for bestikkelser da han returnerte til Sparta og flyktet til tempelet til Athena Alei i Tegea. Han ble dømt til eksil og hans hus brent. Hans barnebarn Arkhidamos II ble konge av Sparta. Leotykides døde noen år senere, rundt 469 f.Kr.

Litteratur
----------

* Andrew R. Burn, *Persia and the Greeks: The Defense of the West 456-478 B.C.*, New York, 1962
* Peter Green, *The Year of Salamis 480-479 B.C.*, London, 1970
* Simon Hornblower, *The Greek World, 479-323 B.C.*, 3. utgave, London 2002


|  |  |  |
| --- | --- | --- |
| Forgjenger:**Demaratos** | **Konge av Sparta**(ca. 491 f.Kr.–469 f.Kr.) | Etterfølger:**Arkhidamos II** |

|  |  |
| --- | --- |
| Oppslagsverk/autoritetsdata | Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** GND
 |
**Jason Tunks** (født 7. mai 1975 i London i Ontario) er en kanadisk tidligere friidrettsutøver som spesialiserte seg på diskoskast. Med 67,88 meter fra 1998 er han per 2012 innehaver av den kanadiske rekorden.

Han gikk på Sir Frederick Banting Secondary School i hjembyen, før han dro til Dallas og Southern Methodist University på idrettsstipend. Hans beste kulestøt er 19,06 fra 1997. I 10 år fra 1997 til han la opp i 2006 var han blant verdens 10 beste diskoskastere. Hans beste plassering fra de store internasjonale mesterskapene ble 6.-plass under OL i 2000 i Sydney. Han deltok også under OL i 1996 (33.-plass) og 2004 (15.-plass). Han deltok i fem VM i friidrett fra 1997 til 2005 med 8.-plass fra 2005 som beste plassering. Etter å ha trappet ned satsingen la han offisielt opp i 2011.

Tunks eier og driver treningssetnteret *Olympic Fitness* i London, Ontario sammen med sin kone, den hollandske kulestøteren Lieja Tunks-Koeman. De har to barn. Tunks var tidligere gift med den amerikanske kulestøteren Teri Steer-Cantwell, nå gift med landsmannen og verdensmester i kulestøt, Christian Cantwell. I 2012 ble Jason Tunks introdusert til *London (Ontario) Sports Hall of Fame*.

Referanser
----------

1. ↑   World Athletics Database, World Athletics utøver-ID 130453[Hentet fra Wikidata]
2. ↑  Athletics.ca (4. august 2011): *Canada’s best discus thrower announces retirement*, hentet 5. mars 2013

Eksterne lenker
---------------

* (en) Jason Tunks – Olympics.com Rediger på Wikidata

* (en) Jason Tunks – Olympic.org Rediger på Wikidata

* (en) Jason Tunks – Olympedia Rediger på Wikidata

* (en) Jason Tunks – Sports-Reference (OL-resultater – arkivert) Rediger på Wikidata

* (en) Jason Tunks – Commonwealth Games Federation Rediger på Wikidata

* (en) Jason Tunks – World Athletics Rediger på Wikidata

* (en) Jason Tunks – Track and Field Statistics Rediger på Wikidata
* (en) Profil[*død lenke*] på www.athleticscanada.com
**Jason Talbot** (født 30. september 1985 i Irlam, Stor-Manchester, England) er en engelsk fotballspiller som har spilt for fire engelske klubber. Han er forsvarsspiller og spiller nå for Livingston FC i Skottland.

Biografi
--------

Jason Talbot startet sin profesjonelle karriere i Bolton Wanderers i 2003. I september 2004 signerte han på en utlånsavtale med Derby County, og han debuterte for Derby 25. september 2004 i en ligakamp mot Wigan Athletic. Etter 2 ligakamper for *the Rams* returnerte han til Bolton i oktober 2004. I november 2004 var han klar for nok et låneopphold, og denne gang gikk turen til Mansfield Town. Hans første ligakamp for Mansfield var mot Boston United 20. november 2004 i en kamp som endte 0-0. Etter to ligakamper for *Stags* vendte han tilbake til Bolton i desember 2004.

Sommeren 2005, og uten å ha spilt en obligatorisk kamp for klubben, ble han frigitt av Bolton Wanderers og kort tid etter skrev han under for Mansfield. Etter å ha spilt bare 6 ligakamper for Mansfield i første del av 2005/06-sesongen ble han lånt ut til Port Vale i januar 2006. Han debuterte for Port Vale 14. februar 2006 da de spilte mot Barnsley. Talbot spilte 5 ligakamper under dette låneoppholdet før han vendte tilbake til Mansfield da 2005/06-sesongen var over. Kort tid etter gikk han gratis til Port Vale.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Englands flagg | Bolton Wanderers | Kontrakt | 0 | 0 | 0 | 0 | 07/2003 - 09/2004 |
| Englands flagg | Derby County | Lån | 2 | 2 | 0 | 0 | 09/2004 - 10/2004 |
| Englands flagg | Bolton Wanderers | Kontrakt | 0 | 0 | 0 | 0 | 10/2004 - 11/2004 |
| Englands flagg | Mansfield Town | Lån | 2 | 2 | 0 | 0 | 11/2004 - 12/2004 |
| Englands flagg | Bolton Wanderers | Kontrakt | 0 | 0 | 0 | 0 | 12/2004 - 06/2005 |
| Englands flagg | Mansfield Town | Kontrakt | 10 | 6 | 0 | 0 | 06/2005 - 01/2006 |
| Englands flagg | Port Vale | Lån | 5 | 5 | 0 | 0 | 01/2006 - 05/2006 |
| Englands flagg | Mansfield Town | Kontrakt | 0 | 0 | 0 | 0 | 05/2006 - 05/2006 |
| Englands flagg | Port Vale | Kontrakt | 18 | 15 | 0 | 0 | 05/2006 - |

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 499).   
 Headline Book Publishing, London. ISBN 0-7553-1526-X

Eksterne lenker
---------------

* (en) Jason Talbot – Transfermarkt Rediger på Wikidata

* (en) Jason Talbot – Soccerbase.com Rediger på Wikidata

* (en) Jason Talbot – FBref Rediger på Wikidata
**Almohadene**, **Almohad-dynastiet** eller **Almohadriket** (arabisk: الدولة الموحدية; Almohad fra arabisk الموحدون; *al-Muwahhidūn*, i.e. *«monoteistene»* eller *«de unitære»*) var et berbersk, muslimsk dynasti av kalifer (islams høyeste politiske og religiøse tittel, også kalt *Amīr al-Mu'minīn* – *de trofaste kommandant*) grunnlagt i begynnelsen av 1100-tallet som erobret store deler av Nord-Afrika til så langt øst som Libya, og også al-Andalus, den da muslimske delen av Iberia som i dag er det sørlige Portugal og Spania. 

I sin regjeringsperiode fra 1130 til sin død i 1163 beseiret Abd al-Mu'min al-Kumi, den eneste berberen fra Nedroma i Tlemcen i den marokkanske almoravidhæren, det daværende almoraviddynastiet, og han utvidet også makten sin til større deler av Maghreb og andre deler av det nordlige Afrika, og han ble i 1149 amir av Marrakech. Almohadene var mer fundamentalistisk islamske enn sine forgjengere, og behandlet religiøse minoriteter, *dhimmi*ene, svært dårlig. 

Al-Andalus, det mauriske Iberia, ble styrt fra Nord-Afrika til almohadene flyttet sin hovedstad fra Marrakech til Sevilla i 1170. I 1212 ble riktignok kalifen Muhammad an-Nasir beseiret av en kristen allianse av kongedømmene Castilla, Aragón, Navarra og Portugal med europeiske allierte i slaget ved Las Navas de Tolosa i Sierra Morena-fjellene i det sørlige Spania, og dette katastrofale nederlaget ble slutten på almohadenes dominans. Nesten alle de mauriske besittelsene på Den iberiske halvøy gikk tapt kort tid senere, og de store muslimske byene Córdoba og Sevilla ble erobret av kristne i 1236 og 1248. 

Almohadene fortsatte å styre i sine afrikanske besittelser, helt til disse litt etter litt ble tapt på grunn av stamme- og regionopprør, som førte til at det rivaliserende dynastiet marinidene ble grunnlagt i 1215, og disse endte opp med å ta over de fleste av almohadenes landområder. Den siste almohadkalifen, Abu al-Ula al-Wathiq Idris, mistet alle sine landområder unntatt Marrakech, hvor han i 1269 ble myrdet av en slave. 

I dag er almohadenes hellige sted og graver bevart i Marokko, likeså også gravene til deres rivaler og fiender almoravidene.

Muwahhadi-kalifene fra 1121 til 1269
------------------------------------

Almohad-minareten i Safi.\*Ibn Tumart, 1121-1130

* Abd Allah ibn Muhsin al-Wansharisi, 1130
* Abd al-Mu'min, 1130–1163
* Abu Ya'qub Yusuf I, 1163–1184
* Abu Yusuf Ya'qub al-Mansur, 1184–1199
* Muhammad an-Nasir, 1199–1213
* Abu Ya'qub Yusuf II, 1213–1224
* Abd al-Wahid I, 1224
* Abdallah al-Adil, 1224–1227
* Yahya, 1227–1235
* Idris I, 1227–1232
* Abdul-Wahid II, 1232–1242
* Ali, 1242–1248
* Umar, 1248–1266
* Idris II, 1266–1269

Sufisme
-------

Sufiforfattere fra almohaddynastiet inkluderer:

* Sidi Abu Madyan Shuayb ibn al-Houssein al-Ansari (1126–1198)
* Ali ibn Harzihim (m. 1164)
* Abi Mohammed Salih (1153–1234)
* Abu Abdallah ibn Harzihim (m. 1235)
* Abu-l-Hassan ash-Shadhili (1197–1258)
* Abdelwahid al-Marrakushi (f. 1185), historiker og forfatter
* Salih bin Sharif ar-Rundi (1204–1285)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** LCCN **·** NKC
 |
Denne artikkelen omhandler psykologen.  For politiembetsmannen, se Sverre Hoëm.
**Sverre Hoem** (født 1960)[] er en norsk psykolog og fagbokforfatter. Hoem ble uteksaminert fra Universitetet i Bergen i 1987 og fullførte sin spesialitet i klinisk voksenpsykologi i 1994. Han driver fulltids praksis som avtalespesialist i Oslo og har kontor i Majorstuhuset, Kirkeveien 64 B, 0366 Oslo. 

Hoem har gitt ut fire fagbøker på Gyldendal Akademisk; *ADHD – En håndbok for voksne med ADHD Arkivert 10. april 2021 hos Wayback Machine.* i 2008, *Ape 2.0. En liten bok om å finne tilbake til seg selv* i 2009, *Ung med ADHD Arkivert 10. april 2021 hos Wayback Machine.* i 2013 og ADHD og samliv i 2020.

Referanser
----------

1. ↑  «*ADHD – En håndbok for voksne med ADHD*». Arkivert fra originalen 15. februar 2015. Besøkt 9. juli 2013.
2. ↑
3. ↑  «*Ung med ADHD.*». Arkivert fra originalen 15. februar 2015. Besøkt 9. juli 2013.

Eksterne lenker
---------------

* 

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Jason H. Snell** er en amerikansk effektdesigner kjent for arbeidet med effektselskapet Industrial Light & Magic (ILM). Hammack har arbeidet med spesialeffektene i filmer som *Men in Black* (1997), *Pirates of the Caribbean: The Curse of the Black Pearl* (2003), *Star Wars Episode III: Sithene tar hevn* (2005), *Pirates of the Caribbean: Dead Man's Chest* (2006), *Pirates of the Caribbean: At World's End* (2007), *Indiana Jones og krystallhodeskallens rike* (2008), *Battleship* (2012), *Star Trek Into Darkness* (2013), *Tomorrowland* (2015), *Monster Hunt* (2015), *Deepwater Horizon* (2016), *Silence* (2016) og *Monster Hunt 2* (2018). 

Han fikk god kritikk for arbeidet i *Deepwater Horizon* og ble nominert til Oscar for beste visuelle effekter under den 89. Oscar-utdelingen.

Referanser
----------

1. ↑  «Oscar Nominations 2017: The Complete List - 89th Academy Awards». Oscars.com. 24. januar 2017. Arkivert fra originalen 19. februar 2017. Besøkt 20. februar 2017.
2. ↑  «Oscar Nominations 2017: See the Full List». Vanity Fair. 24. januar 2017. Besøkt 20. februar 2017.

Eksterne lenker
---------------

* (en) Jason Snell på Internet Movie Database Rediger på Wikidata
**Sverre Johan Iversen** (født 6. november 1879 i Kristiania (Oslo), død 20. oktober 1967) var en norsk fagforeningsmann og politiker (Ap, NSA), gjennom mange år en lederskikkelse i Arbeiderbevegelsen i Norge.

Iversen utdannet seg til murer samtidig som han gikk på Kunst- og håndverkskolen. 22 år gammel ble han forretningsfører i Murernes Union og medlem av sekretariatet for Arbeidernes faglige landsorganisasjon. I 1915 ble han bestyrer ved det kommunale arbeidskontoret i Kristiania.

Ved kommunevalget i 1907 kom han inn i Kristiania bystyre og formannskap, og han ble viseordfører under Carl Jeppesen i 1917. Fra 1926 var han lønnsrådmann i Oslo kommune, helt til han måtte gå av ved årsskiftet 1940-1941 etter å ha kommet på kant med okkupasjonsmakten. Han drev deretter med illegalt arbeid resten av okkupasjonstiden, hvor han fulgte opp kommunalsaker på vegne av hjemmfrontsledelsen med tanke på å lette overgangen tilbake til sivilt norsk styre ved krigens slutt. I maidagene 1945 fungerte Iversen som Oslos ordfører i noen dager, før Einar Gerhardsen tiltrådte. Han ble også sivil sjef (med tittel rådmann) for Sosialdepartementet fra samme tid, og satt i denne stillingen frem til 1. august.

Senere i 1945 ble han utnevnt til arbeidsdirektør (leder i Arbeidsdirektoratet), der han fikk ansvaret for denazifiseringen av departementene og kommunene, organisering av flyktningeadministrasjonen og gjenoppbygging av krigsherjede strøk. Han satt i denne stillingen helt til han gikk av for aldersgrensen i 1950.

Sverre Iversen var kommandør av St. Olavs Orden og av den svenske Nordstjerneordenen. Han var også hedret av Oslo by med St. Hallvard-medaljen. Sverre Iversens vei på Romsås er oppkalt etter ham.

Referanser
----------

1. ↑   Store norske leksikon, oppført som Sverre Johan Iversen, Store norske leksikon-ID Sverre\_Johan\_Iversen[Hentet fra Wikidata]
2. 1 2   Norsk biografisk leksikon, oppført som Sverre Johan Iversen, Norsk biografisk leksikon ID Sverre\_Iversen, besøkt 9. oktober 2017[Hentet fra Wikidata]
3. ↑  «Sverre Iversen 70 år». *Aftenposten*, 5. november 1949.
4. 1 2 3 4  «Sverre Iversen død». *Aftenposten*, 21. oktober 1967.
5. 1 2  *Festskrift til Sverre Iversen på 85-årsdagen 6. november 1964*. Oslo: I kommisjon hos Tiden. 1964. s. 64-74.
6. ↑  Gerhardsen, Einar (1976). *Fellesskap i krig og fred*. <Stabekk>: Bokklubben. s. 125. ISBN 8252505244.
7. ↑  «1945: Departementsrådene som kom og gikk». Regjeringen.no. Besøkt 24. mars 2019.

Eksterne lenker
---------------

* (no) Sverre Iversen hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Prabook **·** Geni
 |
**Jason Patric** (født 17. juni 1966 i Queens, New York) er en amerikansk skuespiller på film, TV og teater. 

Patrick er kjent for sine roller i filmene *The Lost Boys* fra 1987, The Frankenstein Mystery fra 1990, *Sleepers* fra 1996, *Narc* fra 2002, *The Losers* fra 2010, og *Speed 2: Cruise Control*. Hans far er skuespilleren og dramatikeren Jason Miller. Patric er mors barnebarn av Jackie Gleason. Patric ble født som Jason Patric Miller, sønn av den Academy Award-nominerte skuespilleren og Pulitzer Prize-vinnende forfatteren Jason Miller (født John Anthony Miller) og Linda Gleason, datter av skuespiller og komiker Jackie Gleason. Hans halvbror er skuespilleren Joshua John Miller. 

Patric er av irsk avstamning og vokse opp i Upper Saddle River i New Jersey der han studerte ved den katolske Don Bosco Preparatory High School i Ramsey, New Jersey, og senere ved den katolske videregående skolen i Santa Monica i California. På videregående spilte Patrick i produksjoner av Dracula og Grease. Rett etter eksamen ble Patrick satt opp i TV-drama Toughlove sammen med Bruce Dern, Piper Laurie, Dedee Pfeiffer og Lee Remick. 

Jason Patric hadde flere stevnemøter med skuespillerinnen Julia Roberts bare noen få dager etter at hun avlyste det planlagte bryllupet med Kiefer Sutherland i juni 1991. Patric gikk deretter ut med supermodell Christy Turlington flere ganger mellom 1994 og 2000. Paret holdt en lav profil og ble sjelden blir sett sammen i offentligheten. Christy endte forholdet da hun møtte sin fremtidige ektemann, skuespiller og regissør Edward Burns på en fest i The Hamptons høsten 2000. I 2007 spilte Jason Patric i filmen In the Valley of Elah, og i 2009 fikk han en rolle i filmen My Sister's Keeper.

I 2004 ble Patric arrestert for offentlig beruselse og motsatte seg arrestasjon i Austin, Texas, og han var involvert i en fysisk konfrontasjon med politiet. Patric hevdet at anklagene var falske, og at det var politiet som overfalt ham. Påtalemyndigheten droppet senere anklagene, som inkluderte overfall på en politimann. Patrick saksøkte politiet for brudd på sivile rettigheter, men den føderale juryen nedla dom i politiets favør.

Referanser
----------

1. ↑   Internet Broadway Database, Internet Broadway Database person-id 82967, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6wn48ns, besøkt 9. oktober 2017[Hentet fra Wikidata]
3. ↑   Internet Movie Database, IMDb-nummer nm0000574, besøkt 18. oktober 2015[Hentet fra Wikidata]

Eksterne lenker
---------------

* (en) Jason Patric på Internet Movie Database Rediger på Wikidata

* (da) Jason Patric på Filmdatabasen Rediger på Wikidata

* (en) Jason Patric på AllMovie Rediger på Wikidata

* (en) Jason Patric hos Turner Classic Movies Rediger på Wikidata

* (en) Jason Patric hos The Movie Database Rediger på Wikidata

* (en) Jason Patric hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz
 |
Scapa destilleri
Scapa ligger på høyden rett over stranden ved Scapa Flow
**Scapa** er et skotsk whiskydestilleri, beliggende på Orknøyene, nær byen Kirkwall. Scapa produserer single malt whisky som karakteriseres av en smak av honning og mindre røyk en hva normalt er for whiskyer fra øyene.

Destilleriet ble grunnlagt i 1885 av Macfarlane & Townsend.

Scapa hadde en periode mellom 1934 og 1936 hvor det ikke var noen aktivitet, og ble i 1941 overtatt av Bloch Brothers Ltd. I 1954 ble virksomheten kjøpt opp av Hiram Walker & Sons Ltd som nå er en del av det franske Pernod Ricard. Scapa ble i 1994 lagt i «møllpose», som innebar at destilleriets aktivitet ble avviklet, men ikke demontert og solgt. I 2004 ble det igjen startet opp whisky-produksjon på Scapa. 

Scapa har en kapasitet på 1 000 000 liter i året, som lages i to Lomond still. Vannet som Scapa bruker i produksjonen kommer fra kilden Lingro Burn.

Scapa har to single malt i produksjon for tiden, en 10-årig single malt, og en 14-årig single malt.

Trivia
------

Scapa ligger ved bukten Scapa Flow hvor deler av den tyske flåten ble senket etter første verdenskrig

Eksterne lenker
---------------

* Scapa på whiskywiki.no
* Scapa på onlymalts.com[*død lenke*]

|  |  |
| --- | --- |
| Oppslagsverk/autoritetsdata | GeoNames
 |
**Jason Ringenberg** (født 22. november 1958 i Kewanee i Illinois) er en vokalist, gitarist, låtskriver og tidligere frontfigur i 1980-talls bandet Jason & the Scorchers. The Scorchers introduserte «cow-punk»-musikken[] og hadde suksess i USA og Europa. Jason har også sitt alter-ego i skikkelsen Farmer Jason hvor han opptrer for barn med utgangspunkt i dyr på gården og sanger rundt dette.

Ringenberg vokste opp i tøffe kår hvor han og broren måtte passe familiens griser fra morgen til langt på kveld.[] Han bestemte seg tidlig for å bli sanger og flyttet til Nashville i ungdommen.[] Etterhvert fikk han etablert The Scorchers og de skapte en helt ny sound, «cow punk».

Eksterne lenker
---------------

* Offisielt nettsted Rediger på Wikidata

* (en) Jason Ringenberg – kategori av bilder, video eller lyd på Commons Rediger på Wikidata
* (en) Jason Ringenberg på Discogs Rediger på Wikidata

* (en) Jason Ringenberg på MusicBrainz Rediger på Wikidata

* (en) Jason Ringenberg på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** BNF **·** BNF (data) **·** BNE **·** BBC Things **·** MusicBrainz **·** Discogs
 |
**Sverre Hurum** (født 6. september 1955) er en norsk næringslivsleder og tidligere administrerende direktør i det børsnoterte konsulentselskapet Bouvet ASA.

Hurum har utdannelse innenfor økonomi og engineering fra Karlsruhe i Tyskland. Han ble administrerende direktør i Mandator AS i 1990. Fra 2001 til 2002 var han administrerende direktør for Cell Network AS. Han var styreleder i Bouvet fra 2002 til 2003, og fra 2003 til utgangen av 2020 var han administrerende direktør for selskapet.

Priser og utmerkelser
---------------------

Hurum fikk i 2012 Rosing-prisen som årets toppleder av Den Norske Dataforening.

Våren 2021 ble han kåret til «Årets leder 2020» på bransjearrangementet Konsulentprisen, og mottok samtidig Konsulentprisens ærespris. Bak arrangementett stod selskapet Konsulentguiden og arbeidsgiverorganisasjonen Virke.

Referanser
----------

1. 1 2  Gerhardsen, Sarah McDonald (26. november 2020). «Bouvet-sjefen går av etter 17 år». *Digi.no*. Besøkt 19. mai 2022.
2. ↑  Bjergaard, Anders Pedersen (26. november 2020). «Sverre Hurum har skapt 4.000 prosents avkastning som sjef i Bouvet». *finansavisen.no* **(norsk)**. Besøkt 19. mai 2022.
3. ↑  Hagen, Stine Marie (17. mars 2021). «To priser til Sverre Hurum». *www.cw.no*. Computerworld. Besøkt 19. mai 2022. «Det ble hele to priser på tidligere Bouvet-leder Sverre Hurum under Konsulentprisen 2020. I tillegg til å motta æresprisen, ble han kåret til Årets leder.»
**Gudny Ronglan** (født 2. oktober 1942 i Levanger) er en norsk sykepleier, høyskolelektor og politiker (KrF).

Hun var opprinnelig helsesøster, og tok videreutdannelse til høyskolelektor i 1987. Hun har vært høyskolelektor og dekan ved avdeling for helsefag ved Høgskolen i Nord-Trøndelag.

Ronglan var medlem av Levanger kommunestyre 1978–1986 og 1999–2007, herunder medlem av formannskapet 1999–2007 og gruppeleder 1999–2003. I årene 1986–1991 var hun medlem av helse- og sosialutvalget i kommunen, herunder seks år som leder. Ronglan var leder i Nord-Trøndelag KrF 1998–2003.

Referanser
----------

1. 1 2 3 4  Mollan, Aud (2. oktober 2002). «Jubilanter». *Adresseavisen*: 11.
2. ↑  «Gudny Ronglan». Levanger kommune. Arkivert fra originalen 14. april 2015. Besøkt 17. januar 2013.

Eksterne lenker
---------------

* (no) Gudny Ronglan hos Stortinget Rediger på Wikidata

* (no) Gudny Ronglan hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Stortinget
 |